Babelscape/SREDFM huggingface dataset:
Καρυδική κεραμική

thumb|right|300px|
Η Καρυδική κεραμική είναι ένα νεολιθικό διακοσμητικό στυλ που παίρνει το όνομά της από την αποτύπωση του πηλού με το κέλυφος, ένα βρώσιμο μαλάκιο που ήταν παλαιότερα γνωστό ως Cardium edulis (τώρα Cerastoderma edule). Αυτές οι μορφές αγγειοπλαστικής με τη σειρά τους χρησιμοποιούνται για να καθορίσουν τη νεολιθική κουλτούρα.

Η εναλλακτική επωνυμία δημιουργήθηκε από ορισμένους αρχαιολόγους για να καθορίσει αυτόν τον πολιτισμό, επειδή οι ανακαλύψεις μπορεί να είναι με αιχμηρά αντικείμενα εκτός από το κέλυφος, όπως ένα καρφί ή χτένα. Η αγγειοπλαστική είναι πολύ πιο διαδεδομένη από την κεραμική. Τα εντυπωσιακά είδη βρίσκονται στη καλύπτοντας ζώνη την Ιταλία μέχρι την ακτή της Λιγουρίας, σε αντίθεση με την πιο δυτική κεραμική που εκτείνεται από την Προβηγκία στη δυτική Πορτογαλία. Η ακολουθία στην προϊστορική Ευρώπη παραδοσιακά υποτίθεται ότι ξεκινά με τα ευρέως διαδεδομένα κεραμικά σκεύη και στη συνέχεια αναπτύσσει άλλες μεθόδους τοπικής εντύπωσης, που ονομάζεται "επι-Καρδιακή". Ωστόσο, οι ευρέως διαδεδομένοι τύποι κεραμικών και εντυπωσιακών μοτίβων αλληλεπικαλύπτονται και θεωρούνται πλέον πιο πιθανό να είναι σύγχρονοι.
Κάστρο της Μαμαλούκας

Το Κάστρο της Μαμαλούκας είναι μεσαιωνικό οχυρό κτίσμα, ερείπια του οποίου διασώζονται κοντά στο χωριό Αμυγδαλιά (πρώην Μαμαλούκα) του Δήμου Καλαβρύτων.

Στα ανατολικά του χωριού υψώνεται ο επιμήκης λόφος του "Αγίου Αθανασίου". Στην κορυφή του λόφου αυτού, που οφείλει το όνομά του στο ομώνυμο εξωκλήσι, εντοπίζονται κατάλοιπα μικρής οχυρωματικής εγκατάστασης των υστεροβυζαντινών χρόνων (1204 μ.Χ. - 1453 μ.Χ.), που περιβάλλεται από τείχος μήκους 80 περίπου μέτρων. Εντός του τειχισμένου χώρου διασώζονται τα ερείπια δύο δεξαμενών και ενός μεγάλου πύργου που έχει μήκος 10 μέτρα και πλάτος 6 μέτρα. Στη βορειοδυτική πλευρά του λόφου διακρίνονται επίσης τα οικοδομικά κατάλοιπα ενός άλλου μεγάλου οικοδομήματος και μιας ορθογώνιας βίγλας. Το κάστρο αυτό εικάζεται ότι ανήκε στη βαρωνία των Καλαβρύτων.

Στο λόφο του "Αγίου Αθανασίου" εκτός από τα οικοδομικά κατάλοιπα των υστεροβυζαντινών χρόνων έχουν εντοπιστεί και κατάλοιπα των αρχαίων χρόνων, όπως κιονόκρανο δωρικού ρυθμού και θραύσμα πήλινης σίμης (υδρορροής), που οδηγούν στο συμπέρασμα ότι στη θέση αυτή υπήρχε στην αρχαιότητα κάποιο ιερό. Οι περισσότεροι αρχαιολόγοι συμφωνούν ότι το ιερό αυτό πρέπει να ταυτίζεται με το ιερό της "Κορίας Αθηνάς" που αναφέρεται από τον Παυσανία.
Βασίλης Βενετσανόπουλος

Ο Βασίλης Βενετσανόπουλος (31 Δεκεμβρίου 1911 - 29 Ιουνίου 2006) ήταν Έλληνας στρατιωτικός, αρχικά αξιωματικός του Ελληνικού Στρατού και έπειτα του ΕΛΑΣ στην Κατοχή και του ΔΣΕ στον εμφύλιο πόλεμο.
Sega

H Sega Games Co., Ltd. (ιαπωνικά: 株式会社セガゲームス, χέπμπορν: "Kabushiki gaisha Sega gēmusu"), αρχικά ως Service Games και με επίσημο τρόπο ως SEGA, είναι μία Ιαπωνική πολυεθνική εταιρεία ανάπτυξης και διανομής βιντεοπαιχνιδιών, με έδρα το Τόκιο, η οποία διαθέτει διάφορα καταστήματα σε όλο τον κόσμο. 

Από το 1983 έως και το 2001, η εταιρεία παρήγαγε πολυάριθμες οικιακές κονσόλες βιντεοπαιχνιδιών, όμως μετά τις οικονομικές απώλειες της κονσόλες της Dreamcast, η εταιρεία επικεντρώθηκε στον τομέα του software και της ανάπτυξης. Η Sega παραμένει, παρόλα αυτά, η πιο παραγωγική εταιρεία στα παιχνίδια arcade, με πάνω από 500 παιχνίδια, σε περισσότερα από 70 franchise, σε πάνω από 20 διαφορετικά συστήματα arcade, από το 1981. 

Η Sega, είναι ιδιαιτέρως γνωστή για την κυκλοφορία μερικών άκρως επιτυχημένων εμπορικά franchise, όπως το "Sonic the Hedgehog", το "Virtua Fighter", το "Phantasy Star", το "Yakuza" και το "Total War". Το υποκατάστημα της εταιρείας στις ΗΠΑ, ονομάζεται Sega of America κι από το 2015, βρίσκεται στο Σαν Φρανσίσκο, ενώ της Ευρώπης, βρίσκεται στο Λονδίνο και ονομάζεται Sega Europe.
Κάρολ Κουτσέρα

Ο Κάρολ Κουτσέρα ("λατινικό αλφάβητο : Karol Kučera"), γεννημένος στην Μπρατισλάβα, Τσεχοσλοβακία, στις 4 Μαρτίου 1974, είναι Σλοβάκος πρωταθλητής της αντισφαίρισης. Κατάφερε τον Σεπτέμβριο του 1998 να φτάσει το Νο6 στην παγκόσμια κατάταξη, φτάνοντας στους ημιτελικούς του Αυστραλιανού Όπεν το ίδιο έτος.

Ο Κουτσέρα έγινε επαγγελματίας το 1992. Με την εθνική ομάδα της Τσεχοσλοβακίας συμμετείχε στο κύπελλο Γκαλέα το 1991 και το 1992, επίσης στο ευρωπαϊκό πρωτάθλημα το 1992. Το 1993 προκρίθηκε για το πρώτο του Γκραντ σλαμ στο Ρολάν Γκαρός. Το 1995 κέρδισε τον πρώτο του τίτλο ATP στο Ροσμαλέμ. Το 1996 έπαιξε στους Ολυμπιακούς Αγώνες στην Ατλάντα το 1996 όπου έχασε από τον Αντρέ Αγκάσι στον πρώτο γύρο του απλού. Συμμετείχε χωρίς επιτυχία και στους Ολυμπιακούς Αγώνες του 2000 στο Σίδνευ.

Το 1997 κέρδισε τον δεύτερο τίτλο του στην ATP στην Οστράβα και ήταν δεύτερος στο Νότιγχαμ και στην Στουτγάρδη. Το 1998 κέδισε δύο τίτλους , έναν στο Σίδνευ και έναν στο Νιού Χάβεν.

Ο Kučera πέτυχε το καλύτερο αποτέλεσμα του σε τουρνουά Γκραντ σλαμ το 1998, φτάνοντας στους ημιτελικούς του Αυστραλιανού Όπεν. Το 1999 κέρδισε τον πέμπτο τίτλο του ATP στη Βασιλεία, από το 1999 αντιμετώπισε πρόβλημα τραυματισμού στον δεξιό καρπό και βραχίονα. Συνέχισε να αγωνίζεται και το 2003 ήταν στους κορυφαίους 50 στον κόσμο. Κατά τη διάρκεια του ίδιου έτους κέρδισε τον έκτο και τελευταίο του τίτλο στην Κοπεγχάγη.

Ο Κουτσέρα ήταν ένα από τα μέλη της ομάδας της Σλοβακίας που έφτασε στον τελικό του Κυπέλλου Ντείβις το 2005, χάνοντας στον τελικό από την Κροατία 2-3. Ανακοίνωσε την αποχώρησή του μετά τον τελικό. Στο κύπελλο Ντέιβις αγωνίστηκε με την Σλοβακία από το 1994 έως το 2005 σε 12 διοργανώσεις με ρεκόρ 33 νίκες και 18 ήττες.
Τόντορ Αλεξίεφ

Ο Τόντορ Αλεξίεφ (βουλ.: Тодор Алексиев, 21 Απριλίου 1983, Φιλιππούπολη) είναι Βούλγαρος διεθνής πετοσφαιριστής, ο οποίος αγωνίζεται στη θέση του ακραίου.
Έιστεν Α΄ της Νορβηγίας

Ο Έιστεν Α΄ της Νορβηγίας ή Έιστεν Μάγκνουσον ("Eysteinn Magnusson", περί το 1088 - 29 Αυγούστου 1123) βασιλιάς της Νορβηγίας (1103 - 1123) μαζί με τους αδελφούς του Σίγκουρντ τον Σταυροφόρο και Όλαφ Μάγκνουσον ήταν ο μεγαλύτερος απο τους νόθους γιους του Μάγκνους Γ΄ της Νορβηγίας. Ο αδελφός τους Όλαφ πέθανε πρόωρα την εποχή που ήταν ακόμα ανήλικος με αποτέλεσμα ο Έιστεν και ο Σίγκουρντ να παραμείνουν οι μοναδικοί βασιλείς της χώρας.
Ο αδελφός του Σίγκουρντ ο Σταυροφόρος αναφερόταν σαν πολεμοχαρής βασιλιάς αν και ο χαρακτηρισμός του δόθηκε μόνο λόγω της τριετούς απουσίας του σε Σταυροφορία αντίθετα ο Έιστεν έμεινε γνωστός σαν ειρηνοποιός και αρνήθηκε να ακολουθήσει τον αδελφό του στην Σταυροφορία. Ο λόγος που ο Έινστεν ασχολήθηκε μονάχα με ειρηνικά έργα ήταν η αιτία που τα Σάγκας περιέχουν ελάχιστες αναφορές για το πρόσωπο του παρά το γεγονός ότι βασίλευσε 20 χρόνια, αντίθετα για τον πατέρα του και τον αδελφό του το πλήθος των πληροφοριών ήταν τεράστιο. Ο Έιστεν κέρδισε παρόλα αυτά την μεγάλη αγάπη του λαού, η συμβασιλεία του με τον Σίγκουρντ ήταν η μεγαλύτερη σε διάρκεια συμβασιλεία δυο αδελφών στην ιστορία της Νορβηγίας. Οι περιγραφές των Σάγκας για τον Έιστεν αναφέρουν ότι οικοδόμησε πλήθος από κτίσματα και εκκλησίες σε ολόκληρη την δυτική Νορβηγική ακτή, επικεντρώθηκε στο Μπέργκεν το οποίο μετέτρεψε στο μεγαλύτερο αλιευτικό κέντρο της βόρειας Ευρώπης, έκτισε νέα ανάκτορα στο κέντρο της πόλης και πλήθος από εκκλησίες όπως το αβαείο του Μούνκεβι.
Ο Έιστεν πέθανε τον Αύγουστο του 1123, ο αδελφός του Σίγκουρντ ο Σταυροφόρος παρέμεινε στην συνέχεια μοναδικός Νορβηγός βασιλιάς.
Σούρπη Μαγνησίας

μικρογραφία|Σούρπη Μαγνησίας ,άποψη από την πλευρά της εθνικής οδού
Η Σούρπη είναι μεγάλο χωριό του Νομού Μαγνησίας, στη Θεσσαλία, με πληθυσμό 1.457 κατοίκους, σύμφωνα με την απογραφή του 2011. Είναι κτισμένη αμφιθεατρικά στους πρόποδες του Κοκκινόβραχου (448μ.) και του Καραγκίνη (300 μ.) που αποτελούν προέκταση του Χλωμού όρους (893 μ.).,σε μεσοσταθμικό υψόμετρο 30 μέτρα πάνω από την επιφάνεια της θάλασσας, με την οποία δεν έχει οπτική επαφή, αν και απέχει μόλις 2,4 χιλιόμετρα από αυτή (όρμος Νηές του Παγασητικού Κόλπου) σε ευθεία γραμμή. Όλο το χωριό έχει ηλιακή πρόσοψη, με φυσική προστασία από τους Β.Α ανέμους, εμπρός του δε απλώνεται ευφορότατη πεδιάδα, το αρχαίον Αθαμάντιον πεδίον.Βρίσκεται στο κέντρο του Ελληνικού χώρου, απέχοντας από την Αθήνα 275 χλμ. και από την Θεσσαλονίκη 250 χλμ. Σε σχέση με τις κοντινές πόλεις ο Αλμυρός βρίσκεται στα 15 χλμ, ενώ ο Βόλος στα 50 χλμ.

Διοικητικά η Σούρπη υπάγεται σήμερα σε ομώνυμη δημοτική κοινότητα, στη Δημοτική Ενότητα Σούρπης του Δήμου Αλμυρού, στην Περιφερειακή Ενότητα Μαγνησίας της Περιφέρειας Θεσσαλίας.

Κοντινότεροι οικισμοί είναι η Αγία Τριάδα και οι Νηές. Οι γεωγραφικές συντεταγμένες της Σούρπης είναι πλάτος 39°06΄ Βόρειο και μήκος 22°54΄ Ανατολικό.

Η εξέλιξη του πληθυσμού της Σούρπης στις επίσημες απογραφές φαίνεται στον παρακάτω πίνακα.

Η Σούρπη έχει μακραίωνη ιστορία, που ξεκινά περίπου χίλια (1.000) χρόνια πριν, από τη Βυζαντινή εποχή. Το σημερινό χωριό μπορεί να ονομασθεί ως νεότερη Σούρπη, γι' αυτό και η ιστορική του διαδρομή θα πρέπει να χωρισθεί σε δύο (2) περιόδους. Το "παλιό" χωριό, που ξεκινά από τα Βυζαντινά χρόνια και φτάνει έως την έναρξη της Τουρκοκρατίας και στο "νέο" χωριό, που ξεκινά από τον 15ο αιώνα μέχρι τις μέρες μας.
Η κύρια ασχολία των κατοίκων της Σούρπης είναι η γεωργία και η κτηνοτροφία. Στην ευρύτερη περιοχή καλλιεργούνται ελιές, σιτηρά, βαμβάκι κ.α. Στον κάμπο της Σούρπης καλλιεργούνται σχεδόν 8 τετρ. χιλιόμετρα με σιτηρά, βαμβάκι, ντομάτα κλπ και στις πλαγιές και τους λόφους άλλα 6 τετρ. χιλιόμετρα με ελιές, αμπέλια, αμυγδαλιές κλπ.  
Στον κτηνοτροφικό τομέα, αρκετά είναι τα γιδοπρόβατα που εκτρέφονται στην ευρύτερη περιοχή. Μάλιστα η Σούρπη είναι ο 2ος οικισμός στη Μαγνησία, μετά την Ανάβρα, σε αριθμό αιγοπροβάτων και σε τόνους παραγωγής γαλακτοκομικών προϊόντων.
Στανισλάβ Μπίρνερ

Ο Στανισλάβ Μπίρνερ ("λατινικό αλφάβητο : Stanislav Birner"), γεννημένος στην Κάρλοβι Βάρι της Τσεχοσλοβακίας στις 11 Οκτωβρίου 1956, είναι πρώην Τσεχοσλοβάκος, σήμερα Τσέχος, πρωταθλητής της αντισφαίρισης. Είναι ο πατέρας της τσέχας αντισφαιρίστριας Έυα Μπίρνεβα.

Έκανε καριέρα κι είχε επιτυχίες κυρίως στα διπλά όπου ήταν νο 43 στον κόσμο το 1987. Μεγαλύτερη επιτυχία του η δεύτερη θέση στο διπλό μεικτό του Ρολάν Γκαρός το 1980 με συμπαίκτρια την Ρενάτα Τομάνοβα. Με την Τσεχοσλοβακία συμμετείχε στο κύπελλο Ντέιβις του 1980 όπου και κατέκτησαν το κύπελλο.
Εννοιολογική φωτογραφία

μικρογραφία|Hippolyte Bayard: "αυτοπροσωπογραφία ως Πνιγμένος" (1840)
μικρογραφία|Εννοιολογική φωτογραφία που απεικονίζει την "Ολοκλήρωση".
μικρογραφία|"Ο Ύπνος", "ο Νταν Pero Manescu" αναλογική εννοιολογική φωτογραφία / 2015
Η Εννοιολογική φωτογραφία (Αγγλικά: conceptual photography) είναι ένα είδος φωτογραφίας που αναπαριστά μια ιδέα. Τέτοιες φωτογραφίες έχουν δημιουργηθεί από την ανακάλυψη της φωτογραφία. Ένα τέτοιο παράδειγμα στημένης φωτογραφίας είναι η φωτογραφία - αυτοπροσωπογραφία του Hippolyte Bayard με τίτλο "αυτοπροσωπογραφία ως Πνιγμένος" (1840). Ωστόσο, ο όρος "εννοιολογική φωτογραφία" είναι πρόσφατος και προέρχεται από την Εννοιολογική Τέχνη (Conceptual art), ένα κίνημα τέχνης από τα τέλη της δεκαετίας του 1960. Σήμερα ο όρος χρησιμοποιείται για να περιγράψει τη συγκεκριμένη μεθοδολογία τέχνης ή το συγκεκριμένο είδος φωτογραφίας.
Όλαφ Γ΄ της Νορβηγίας

Ο Όλαφ Γ΄ της Νορβηγίας ή Όλαφ Χάραλντσον ή Όλαφ ο Ειρηνικός ("Óláfr Haraldsson", περί το 1050 - 22 Σεπτεμβρίου 1093) βασιλιάς της Νορβηγίας (1067 - 1093) ήταν γιος του Χάραλντ Γ΄ της Νορβηγίας και της Τόρα Τόργκμπερσνταττερ. Ο Όλαφ ήταν παρόν στην μάχη στην γέφυρα του ποταμού Στάμφορντ τον Σεπτέμβριο του 1066 στην οποία ηττήθηκε και έπεσε ο πατέρας του, ο ίδιος ο Όλαφ παρακολουθούσε την μάχη από ένα πλοίο χωρίς να συμμετέχει. Μετά την μάχη δραπέτευσε με τα υπολείμματα του Νορβηγικού στρατού για τις Ορκάδες στις οποίες πέρασε τον χειμώνα, επέστρεψε στην Νορβηγία το καλοκαίρι του 1067. Ο Όλαφ Γ΄ πραγματοποίησε ειρήνη με την εκκλησία διακόπτοντας τις συγκρούσεις και ίδρυσε την πόλη του Μπέργκεν γύρω στο 1070, ο Σνόρρι Στούρλουσον έγραψε τα Σάγκας για τον βασιλιά Όλαφ γύρω στα 1225.
Πάβελ Σλόζιλ

Ο Πάβελ Σλόζιλ ("λατινικό αλφάβητο : Pavel Složil"), γεννημένος στην Οπάβα της Τσεχοσλοβακίας στις 29 Δεκεμβρίου 1955, είναι πρώην Τσεχοσλοβάκος, σήμερα Τσέχος, πρωταθλητής της αντισφαίρισης. 

Ο Σλόζιλ οφείλει το μεγαλύτερο μέρος της επιτυχίας του στην αντισφαίριση ενώ παίζει στα διπλά. Κατά τη διάρκεια της καριέρας του κέρδισε 32 τίτλους στα διπλά και τελείωσε επιλαχόντας επιπλέον 29 φορές, μεταξύ άλλων στο Γαλλικό Όπεν το 1984. Ο Σλόζιλ με συμπαίκτρια την Ρενάτα Τομάνοβα κέρδισαν το Παγκόσμιο πρωτάθλημα μικτών διπλών του 1978.

Το 1985 ο Σλόζιλ έφτασε στο No 4 του κόσμου στα διπλά. Στο απλό και σε σημαντικά τουρνουά ήταν μόλις δύο φορές νικητής, το 1981 στην Λωραίνη και το 1985 στο Κίιτσμπουχελ. Συμμετείχε σε 11 διοργανώσεις του κυπέλλου Ντέιβις για την Τσεχοσλοβακία από το 1978 έως το 1986 με ρεκόρ 7-2 στα διπλά και ρεκόρ 4-2 στο απλό. Με την Τσεχοσλοβακία κατέκτησε το κύπελλο Ντέιβις το 1980, μαζί με τους συμπαίκτες του Ιβάν Λεντλ, Τόμας Σμιντ και Γιαν Κόντες. Δεν είχε συμμετάσχει ποτέ στο Αυστραλιανό όπεν.

Ήταν προπονητής της Στέφι Κραφ από το Νοέμβριο του 1986 μέχρι το τέλος του 1991. Στη συνέχεια ανέλαβε την Τζένιφερ Καπριάτι, την Άννα Κουρνίκοβα και τη Μαγδαλένα Μαλέεβα μεταξύ 1992 και 1999. Το 2002 άρχισε να εργάζεται στο "World Tennis" Club στη Νάπολη της Φλώριδας. Υπηρέτησε εκεί ως Διευθυντής Τένις μέχρι το 2014, όταν άρχισε προπόνηση και διδασκαλία στην Ακαδημία Τένις Sanchez-Casal, επίσης στη Νάπολη. Εκεί συνεργάζεται με νεαρούς παίκτες και συνεχίζει να διδάσκει τένις σε ένα ευρύ φάσμα παικτών.
Δωρεάν Συναυλία στο Άλταμοντ

Η Δωρεάν Συναυλία στο Άλταμοντ ("Altamont Speedway Free Festival") ήταν μία ροκ συναυλία της εποχής της αντικουλτούρας, που έλαβε χώρα στις Ηνωμένες Πολιτείες Αμερικής, στο Άλταμοντ της βόρειας Καλιφόρνιας, το Σάββατο 6 Δεκεμβρίου του 1969.

Το γεγονός είναι γνωστό για τα βίαια επεισόδια, συμπεριλαμβανομένου του μαχαιρώματος του Μέρεντιθ Χάντερ και τριών ακόμα θανάτων: δύο που προκλήθηκαν από αυτοκίνητο που εγκατέλειψε τα θύματά του και ένας που πνίγηκε σε αρδευτικό κανάλι υπό την επιρροή LSD. Πολλά αυτοκίνητα κλάπηκαν και στη συνέχεια εγκαταλείφθηκαν και υπήρξαν και εκτεταμένες ζημιές σε ιδιοκτησίες. 

Στη συναυλία συμμετείχαν (με σειρά εμφάνισης) οι: Santana, Jefferson Airplane, The Flying Burrito Brothers, Crosby, Stills, Nash & Young και τελευταίοι οι Rolling Stones. Επίσης, ήταν προγραμματισμένοι να παίξουν και οι Grateful Dead μετά τους Crosby, Stills, Nash & Young, αλλά αρνήθηκαν να παίξουν λίγο πριν την προγραμματισμένη εμφάνισή τους εξαιτίας της αυξανόμενης βίας στο συναυλιακό χώρο. ""Έτσι έγιναν τα πράγματα στο Άλταμοντ -τόσο άσχημα που οι Grateful Dead, πρωταρχικοί διοργανωτές και εισηγητές του φεστιβάλ, δεν έπαιξαν καν", έγραψε το περιοδικό Rolling Stone σε μια αναλυτική αφήγηση του γεγονότος, προσθέτοντας ότι ήταν "η χειρότερη μέρα όλων των εποχών του rock and roll, η 6η Δεκεμβρίου, η μέρα που όλα πήγαν απολύτως στραβά"".

Περίπου 300.000 άτομα παρακολούθησαν τη συναυλία και μερικοί προσδοκούσαν ότι θα ήταν το "Γούντστοκ της Δύσης". Το φεστιβάλ Γούντστοκ έλαβε χώρα στην πολιτεία της Νέας Υόρκης στα μέσα Αυγούστου, λιγότερο από τέσσερις μήνες νωρίτερα. 

Σκηνές από το γεγονός ενσωματώθηκαν στο ντοκιμαντέρ "Gimme Shelter" (1970).
Τόμας Σμιντ

Ο Τόμας Σμιντ ("λατινικό αλφάβητο : Tomáš Šmíd"), γεννημένος στην Πίζεν της Τσεχοσλοβακίας στις 20 Μαΐου 1956, είναι πρώην Τσεχοσλοβάκος, σήμερα Τσέχος, πρωταθλητής της αντισφαίρισης.

Στην καριέρα του κέρδισε εννέα τίτλους στο απλό, ενώ στο διπλό κέρδισε 54 τίτλους και ήταν νο 1 στον κόσμο, στα διπλά, από τις 17 Δεκεμβρίου 1984 έως τις 11 Αυγούστου 1985. Έφτασε στην υψηλότερη κατάταξή του απλού στην ATP Νο 11 στον κόσμο τον Ιούλιο του 1984. 

Ο Σμιντ συμμετείχε με την εθνική Τσεχοσλοβακίας σε 31 διοργανώσεις του κυπέλλου Ντέιβις από το 1977 έως το 1989, καταγράφοντας ένα ρεκόρ 20-10 στα διπλά και ένα ρεκόρ 22-15 στο απλό. Στο κύπελλο Ντέιβις με την εθνική ομάδα ήταν νικητής το 1979,1980, και φιναλίστ το 1978.

Ήταν πρώτος στο Ρολάν Γκαρός, στο διπλό αντρών, το 1986 με συμπαίκτη τον Τζον Φιτζέραλντ και δεύτερος το 1984 με συμπαίκτη τον Πάβελ Σλόζιλ, δεύτερος ήταν και στο Αμερικανικό όπεν με συμπαίκτη τον Τζον Φιτζέραλντ. Στο απλό ήταν στα προημιτελικά του Αυστραλιανού όπεν το 1983 και του Γουίμπλετον το 1984.
Καζούο Ισιγκούρο

Ο Καζούο Ισιγκούρο (ιαπωνικά : カズオ・イシグロ ή 石黒 一雄 ; 8 Νοεμβρίου 1954) είναι Βρετανός μυθιστοριογράφος, σεναριογράφος και συγγραφέας μικρών ιστοριών. Γεννήθηκε στο Ναγκασάκι της Ιαπωνίας· η οικογένειά του μετακόμισε στην Αγγλία το 1960, όταν ήταν πέντε ετών. Ο Ισιγκούρο αποφοίτησε από το Πανεπιστήμιο του Kentwith με πτυχίο στην αγγλική φιλολογία και την φιλοσοφία το 1978 και έλαβε το μεταπτυχιακό του στην δημιουργική γραφή από το Πανεπιστήμιο της Ανατολικής Αγγλίας το 1980.

Ο Ισιγκούρο είναι ένας από τους πιο δημοφιλείς σύγχρονους συγγραφείς φαντασίας στον αγγλόφωνο κόσμο, έχοντας λάβει τέσσερις υποψηφιότητες για το Βραβείο Μπούκερ και έχοντας κερδίσει ένα βραβείο το 1989 για το μυθιστόρημά του "Τα Απομεινάρια μιας Μέρας" (The Remains of the Day). Το μυθιστόρημά του το 2005 "Never Let Me Go" θεωρήθηκε από το περιοδικό Time ως το καλύτερο μυθιστόρημα της χρονιάς και το ίδιο περιοδικό το συμπεριέλαβε στην λίστα με τα 100 Καλύτερα Μυθιστορήματα, γραμμένα στην Αγγλική Γλώσσα από το 1923 έως το 2005. Το έβδομο μυθιστόρημά του "The Buried Giant" δημοσιεύτηκε το 2015.

Το 2008 η εφημερίδα The Times κατέταξαν τον Ισιγκούρο στον 32η θέση στην λίστα με τους "50 καλύτερους Βρετανούς συγγραφείς από το 1945". Το 2017 το Βραβείο Νόμπελ Λογοτεχνίας απονεμήθηκε στον Ισιγκούρο 
"...ο οποίος στα μυθιστορήματά του, που χαρακτηρίζονται από μεγάλη συναισθηματική δύναμη, έχει αποκαλύψει την άβυσσο πίσω από το αίσθημα αυταπάτης των ανθρώπων απέναντι στην σύνδεσή τους με τον κόσμο."
Γιουπ Χάινκες

Ο Γιουπ Χάινκες (γερμ. "Jupp Heynckes", γενν. 1945) είναι Γερμανός παλαίμαχος ποδοσφαιριστής και προπονητής. Στην καριέρα του πήρε περισσότερες νίκες στη γερμανική Μπούντεσλίγκα από οποιαδήποτε άλλο παίκτη ή προπονητή. Τελευταία φορά που εργάστηκε ως προπονητής ήταν τη σεζόν 2017-2018 στην ποδοσφαιρική ομάδα της Μπάγερν Μονάχου.
Κλειτόμαχος ο Καρχηδόνιος

Ο Κλειτόμαχος ο Καρχηδόνιος (2ος αιών π.Χ.), μαθητής του Καρνεάδη (159-140 π.Χ.), έγινε (129 π.Χ.) διευθυντής της Ακαδημίας του Πλάτωνα. Ήταν Καρχηδόνιος (με το όνομα Ασδρούβας) στην καταγωγή, δίδαξε στην Καρχηδόνα πριν έρθει στην Αθήνα, όπου ακολούθησε την σκεπτιστική σχολή, συγγράφοντας βιβλία για τον σκεπτικισμό, και άλλα. Από τα γραπτά του μεταφέρθηκαν οι πληροφορίες τις οποίες έχουμε σήμερα για τον Καρνεάδη. Ο θάνατος του ήταν εκούσιος (αυτοκτόνησε). Σύμφωνα με τον Ιωάννη Στοβαίο, θεωρούσε ότι τα πάντα διέπονται από την τύχη.

"«Κλειτόμαχος Καρχηδόνιος. οὗτος ἐκαλεῖτο μὲν Ἀσδρούβας καὶ τῇ ἰδίᾳ φωνῇ κατὰ τὴν πατρίδα ἐφιλοσόφει. ἐλθὼν δ᾽ εἰς Ἀθήνας ἤδη τετταράκοντ᾽ ἔτη γεγονὼς ἤκουσε Καρνεάδου: κἀκεῖνος ἀποδεξάμενος αὐτοῦ τὸ φιλόπονον γράμματά τ᾽ ἐποίησε μαθεῖν καὶ συνήσκει τὸν ἄνδρα. ὁ δὲ εἰς τοσοῦτον ἤλασεν ἐπιμελείας, ὥστε ὑπὲρ τὰ τετρακόσια βιβλία συνέγραψε. καὶ διεδέξατο τὸν Καρνεάδην καὶ τὰ αὐτοῦ μάλιστα διὰ τῶν συγγραμμάτων ἐφώτισεν. ἀνὴρ ἐν ταῖς τρισὶν αἱρέσεσι διαπρέψας, ἔν τε τῇ Ἀκαδημαϊκῇ καὶ περιπατητικῇ καὶ στωικῇ»" .
Κάρελ Κόζελουχ

Ο Κάρελ Κόζελουχ ("λατινικό αλφάβητο : Karel Koželuh"), (Πράγα, Αυστρουγγαρία, 7 Μαρτίου 1895 - Πράγα, Τσεχοσλοβακία, 27 Απριλίου 1950), είναι πρώην Τσεχοσλοβάκος πρωταθλητής της αντισφαίρισης, του ποδοσφαίρου του Ράγμπυ και του Χόκεϊ επί πάγου.
Nomads

Το Nomads είναι η ελληνική εκδοχή του κολομβιανού ριάλιτι επιβίωσης Desafío (Πρόκληση) και προβλήθηκε από τον τηλεοπτικό σταθμό ANT1. 

Ο πρώτος κύκλος έκανε πρεμιέρα στις 2 Οκτωβρίου 2017 και ολοκληρώθηκε στις 22 Δεκεμβρίου 2017. Παρουσιαστής ήταν ο Γρηγόρης Αρναούτογλου. Τα γυρίσματα έγιναν στο Παλαουάν των Φιλιππίνων και είχαν διάρκεια συνολικά 12 βδομάδες. Συμμετείχαν 21 παίκτες, χωρισμένοι σε 3 ομάδες. Το συνολικό χρηματικό έπαθλο για τους κορυφαίους ήταν 150.000 €. Νικήτρια αναδείχθηκε η Αποστολία Ζώη, που κέρδισε 100.000 €.

Ο δεύτερος κύκλος ξεκίνησε στις 11 Οκτωβρίου 2018. Τα γυρίσματα γίνονται στη Μαδαγασκάρη και παρουσιαστές είναι οι Σάββας Πούμπουρας και Γιώργος Λέντζας. Νικητής αναδείχθηκε ο Στέλιος Χανταμπάκης, που κέρδισε 150.000 ευρώ.
Ματίνα Καρρά

Η Ματίνα Καρρά (8 Αυγούστου 1944, Πειραιάς) είναι Ελληνίδα ηθοποιός του θεάτρου του κινηματογράφου, της τηλεόρασης και ηθοποιός φωνής που συμμετέχει στις μεταγλωττίσεις σειρών κινουμένων σχεδίων. Είναι γνωστότερη για τους ρόλους της ως Κάντυ, Χιονάτη, Μαίρη στο "Το Μικρό Σπίτι στο Λιβάδι", Πίπη η Φακιδομύτη και Μαρία στο μεξικάνικο σίριαλ "Η Μαρία της Γειτονιάς".
Όλαφ Μάγκνουσσον της Νορβηγίας

Ο Όλαφ Μάγκνουσσον της Νορβηγίας ("Olav Magnusson", 1099 - 22 Δεκεμβρίου 1115) βασιλιάς της Νορβηγίας (1103 - 1115) ήταν νόθος γιος του Μάγκνους Γ΄ της Νορβηγίας και της ερωμένης του Σιγκρίντ Σάξεσνταττερ
Ο Όλαφ έγινε βασιλιάς της Νορβηγίας σε συμβασιλεία με τους ετεροθαλείς αδελφούς του Σίγκρουντ τον Σταυροφόρο και Έιστεν Α΄ της Νορβηγίας μετά τον θάνατο του πατέρα τους σε μάχη (1103). Επίσημα ήταν βασιλιάς της Νορβηγίας 12 χρόνια αλλά ήταν πολύ υποτιμημένος επειδή σαν μικρότερος γιος του πατέρα του κυβερνούσε το μικρότερο τμήμα του βασιλείου και πέθανε πολύ πρόωρα. Ο αδελφός του Σίγκουρντ αναχώρησε για Σταυροφορία αφήνοντας την βασιλεία της Νορβηγίας στον αδελφό του Έιστεν ο οποίος ήταν ταυτόχρονα και κηδεμόνας του μικρού Όλαφ, ο Σίγκουρντ επέστρεψε το 1111.
Ο Όλαφ αρρώστησε και πέθανε πολύ πρόωρα σε ηλικία 16 ετών, απαριθμείτε ως "Όλαφ Δ΄" μέχρι το 1957, την ίδια χρονιά ο Όλαφ Ε΄ της Νορβηγίας τον αφαίρεσε από την αρίθμηση των επίσημων βασιλέων της Νορβηγίας.
Crash Bandicoot

250px|thumb|right|Το πρωτότυπο λογότυπο της σειράς
To Crash Bandicoot είναι μία σειρά βιντεοπαιχνιδιών πλατφόρμας, που δημιουργήθηκε από τον Άντι Γκάβιν και τον Τζέισον Ρούμπιν, κατά την περίοδο που ήταν την εταιρεία Naughty Dog, για τη Sony Computer Entertainment. Η σειρά αρχικά ήταν διαθέσιμη μόνο για τη σειρά PlayStation. Με το πέρας των χρόνων η σειρά αναπτύχθηκε από πολλές εταιρείες, έγινε διαθέσιμη για πολλές, κονσόλες, καθώς, επίσης, πέρασε κι από διάφορα είδη. Έως και το 2017 η σειρά έχει κυκλοφορήσει 18 παιχνίδια, πουλώντας πάνω από 50 εκατομμύρια αντίτυπα. 

Η σειρά, συνήθως, τοποθετείται στα φανταστικά Wumpa Islands, τα οποία βρίσκονται στο αρχιπέλαγος της νοτίου Αυστραλίας. Τα περισσότερα παιχνίδια της σειράς ανήκουν στο είδος της πλατφόρμας, όμως τα spin-offs αυτών, ανήκουν και σε διαφορετικά είδη. Κύριος πρωταγωνιστής της σειράς είναι ένα ανθρωπόμορφο χαιρόπους, ονόματι Crash, του οποίου η ήσυχη ζωή στα Wumpa Islands, διακόπτεται, από τον κύριο ανταγωνιστή της σειράς Doctor Neo Cortex, ο οποίος είναι κι αυτός που δημιούργησε τον ίδιο τον Crash και πλέον τον θέλει νεκρό. Στα περισσότερα παιχνίδια ο Crash, πρέπει να τον κερδίσει και να του αποτρέψει τα σχέδια περί παγκόσμιας κυριαρχίας.
Colloquium Dominarum

Το Colloquium Dominarum (Σύνοδος των Ισχυρών Γυναικών) ήταν μία σύσκεψη που έγινε το καλοκαίρι του 985 με σκοπό να διευθετηθεί το ζήτημα της διεκδίκησης του γερμανικού θρόνου και της διεκδίκησης της κυριαρχίας της Λοθαριγγίας στην οποία συμμετείχαν πολλές από τις πιο ισχυρές γυναίκες του 10ου αιώνα. Το μέρος που έλαβε χώρα αυτή η σύνοδος είναι ασαφές και μπορεί να ήταν η Φρανκφούρτη, το Μετζ ή το Αββαείο του Κέτλιμπεργκ. Στην σύνοδο αυτή επικυρώθηκε η διεκδίκηση του Όθωνα Γ΄ στον θρόνο της Αγίας Ρωμαϊκής Αυτοκρατορίας και αποκαταστάθηκε η κυριαρχία των Οθώνων στην Λοθαριγγία. Για τους σύγχρονους ιστορικούς η σύνοδος αυτή καταδεικνύει τον υψηλό βαθμό πολιτικής εξουσίας και επιρροής που διέθεταν οι ευγενείς γυναίκες τον 10ο αιώνα.
Μάγκνους Β΄ της Νορβηγίας

Ο Μάγκνους Β΄ της Νορβηγίας ή Μάγκνους Χάραλντσον ("Magnus Haraldsson", περί το 1048 - 28 Απριλίου 1069) βασιλιάς της Νορβηγίας (1066 - 1069) μαζί με τον αδελφό του Όλαφ Γ΄ της Νορβηγίας (1067 - 1069) ήταν μεγαλύτερος γιος και διάδοχος του Χάραλντ Γ΄ της Νορβηγίας και της δεύτερης συζύγου του Τόρα Τόργκμπερσνταττερ. Δεν καταγράφεται στους σύγχρονους καταλόγους των Νορβηγών βασιλέων αλλά απαριθμείται ως Μάγκνους Β΄
Διορίστηκε από τον πατέρα του αρχηγός της εκστρατείας στην Ιρλανδική θάλασσα (1058) ενώ ήταν παιδί μόλις 10 ετών, υποστήριξε τον Γκρίφφιντ-απ-Λιουέλιν και τον Έλφγκαρ κόμη της Μερκίας στις συγκρούσεις του με τους Άγγλους αλλά κύριος στόχος του ήταν ο έλεγχος στις Ορκάδες. Αργότερα συνόδευσε τον πατέρα του στην επίθεση στην Δανία (1062) και ορίστηκε συμβασιλέας από τον πατέρα του λίγο πριν την θανατηφόρα επίθεση στην Αγγλία (1066). Ο Μάγκνους βασίλευσε για μικρό χρονικό διάστημα στην Νορβηγία μόνος του μέχρι την επιστροφή του αδελφού του Όλαφ την επόμενη χρονιά (1067). Συμβασίλευσε με τον Όλαφ για μικρό χρονικό διάστημα λιγότερο από τρία χρόνια, τον Απρίλιο του 1069 αρρώστησε και πέθανε πολύ πρόωρα αφήνοντας μόνο στον θρόνο τον αδελφό του. Ο Μάγκνους άφησε έναν γιο τον Τόρε Τόρεσφορτ που βασίλευσε για σύντομο χρονικό διάστημα μετά τον θάνατο του θείου του Όλαφ αλλά πέθανε και εκείνος πρόωρα χωρίς απογόνους. Εμφανίζεται σε Βρετανικές πηγές ως ο αρχηγός της εκστρατείας των Νορβηγών στην Ιρλανδική θάλασσα.
Μάρτιν Νταμ

Ο Μάρτιν Νταμ ("λατινικό αλφάβητο : Martin Damm") γεννημένος στις 1 Αυγούστου 1972, είναι Τσέχος πρώην πρωταθλητής της αντισφαίρισης. Έμεινε κυρίως γνωστός για τις επιδόσεις του στα διπλά. Ο Ντάμ κέρδισε συνολικά 40 τίτλους στα διπλά, συμπεριλαμβανομένου ενός τίτλου Γκραντ σλαμ. Έφτασε και σε 5 τελικούς του απλού.

Με την Τσεχία έχει αγωνιστεί στο κύπελλο Ντέιβις από το 1993 έως το 2006 σε 6 διοργανώσεις με ρεκόρ 2 νίκες και 8 ήττες. Είναι παντρεμένος με την Μικαέλα κι έχουν δύο γιους και μία κόρη.
Ιβάν Λεντλ

Ο Ιβάν Λεντλ ("λατινικό αλφάβητο : Ivan Lendl"), γεννημένος στις 7 Μαρτίου 1960 στην Οστράβα της Τσεχοσλοβακίας, ο οποίος έγινε Αμερικανός πολίτης το 1992, πρώην πρωταθλητής της αντισφαίρισης. Θεωρείται συχνά ένας από τους μεγαλύτερους στην ιστορία του αθλητισμού. Ήταν Νο 1 στον κόσμο για 270 εβδομάδες στη δεκαετία του '80 και τελείωσε την καριέρα του με 94 τίτλους στο απλό. Στα μεγάλα τουρνουά, Γκραντ σλαμ, κέρδισε οκτώ τίτλους και ήταν επιλαχόντας 11 φορές, ρεκόρ. Επίσης κέρδισε 22 τίτλους, ρεκόρ, στο "Grand Prix Super Series". Ως προπονητής αντισφαίρισης, βοήθησε τον Άντι Μάρεϊ να κερδίσει τρεις τίτλους Γκραντ σλαμ και να φτάσει στην πρώτη θέση.
Φράντισεκ Τσέρμακ

Ο Φράντισεκ Τσέρμακ ("λατινικό αλφάβητο : František Čermák") γεννημένος στις 14 Νοεμβρίου 1976, είναι Τσέχος πρώην πρωταθλητής της αντισφαίρισης. Έχει κερδίσει 31 τίτλους στα διπλά στο ATP Tour και ήταν φιναλίστ 24 φορές. Κατάφερε τον Φεβρουάριο του 2010 να φτάσει στο Νο 14 στον κόσμο στα διπλά. 

Γιος του Φραντίσεκ και της Ιβάνα, ενώ έναν ακόμα αδελφό τον Ίβο. Ασχολείθηκε σε μικρή ηλικία και με το Χόκεϊ επί πάγου.

Μεγαλύτερη επιτυχία του η νίκη του στο διπλό μεικτό στο Γαλλικό όπεν το 2013 και ο τελικός του Αυστραλιανού όπεν το 2013 επίσης στο διπλό μεικτό. 

Στο κύπελλο Ντέιβις συμμετείχε με την Τσεχία το 2005 και το 1020 με ρεκόρ ήττες.
Βαλεντίνη Δασκαλούδη

Η Βαλεντίνη Δασκαλούδη (γενν. 1979) είναι Ελληνίδα πρώην μοντέλο. Το 2001, στέφθηκε Μις Ελλάς και επιλέχθηκε να εκπροσωπήσει την Ελλάδα στο διαγωνισμό Μις Κόσμος που πραγματοποιήθηκε στη Νότια Αφρική, όπου συμμετείχαν 93 διαγωνιζόμενες. Η Βαλεντίνη έχει δύο πτυχία, ένα στο Σχέδιο Μόδας και ένα στην Επιστήμη των Υπολογιστών.

* Ace Models
Ύκκενεν

Η Ύκκενεν είναι το δεύτερο επίπεδο στο Σύστημα ποδοσφαιρικών πρωταθλημάτων ανδρών Φινλανδίας, μετά από το Πρωτάθλημα ποδοσφαίρου Φινλανδίας. Διοργανώνεται από την Φινλανδική Ποδοσφαιρική Ομοσπονδία, όντας το υψηλότερο επίπεδο που διοργανώνει η ομοσπονδία. Ιδρύθηκε το 1973.
Κάκκονεν

Η Κάκκονεν το τρίτο επίπεδο στο Σύστημα ποδοσφαιρικών πρωταθλημάτων ανδρών Φινλανδίας. Διοργανώνεται από την Φινλανδική Ποδοσφαιρική Ομοσπονδία. Συμμετέχουν 36 ομάδες. Ιδρύθηκε το 1974. Είναι χωρισμένο σε τρεις ομίλους των 12 ομάδων. Οι 3 πρωταθλήτριες ομάδες κάθε ομίλου και η καλύτερη δεύτερη αγωνίζονται στα πλέι-οφ για να κερδίσουν τις δύο θέσεις προβιβασμού στην Ύκκενεν. Οι 3 τελευταίες ομάδες κάθε ομίλου υποβιβάζονται στην Κόλμονεν.
Και οι Χελώνες Μπορούν να Πετάξουν

Και οι Χελώνες Μπορούν να Πετάξουν (Περσικά: لاک پشت ها هم پرواز می کنند Lakposhthâ ham parvaz mikonand, Κουρδικά: "Kûsî Jî Dikarin Bifirin" Κουρδικά Σοράνι: کیسەڵەکان دەفڕن Τουρκικά: "Kaplumbağalar Da Uçar") είναι ένα πολεμικό δράμα του 2004 με σενάριο, παραγωγή και σκηνοθεσία του Μαχμάν Γκομπαντί κι αξιοσημείωτη θεματική μουσική που συνέθεσε ο Χοσέιν Αλιζάντε. Ήταν η πρώτη ταινία που έγινε στο Ιράκ μετά την πτώση του Σαντάμ Χουσεΐν.
Άτζα Ναόμι Κινγκ

Η Άτζα Ναόμι Κινγκ (γενν. 11 Ιανουαρίου 1985) είναι Αμερικανίδα ηθοποιός.
Κάρελ Νόβατσεκ

Ο Κάρελ Νόβατσεκ ("λατινικό αλφάβητο : Karel Nováček ") γεννημένος στις 30 Μαρτίου 1965, είναι πρώην Τσεχοσλοβάκος, σήμερα Τσέχος πρώην πρωταθλητής της αντισφαίρισης. Στην καριέρα του κέρδισε 13 τίτλους στο απλό και έξι στα διπλά. Η υψηλότερη βαθμολογία του ήταν το No 8 στον κόσμο, το οποίο πέτυχε στις 18 Νοεμβρίου 1991.

Η καλύτερη του απόδοση σε ένα τουρνουά Γκραντ σλαμ,στο απλό, ήταν στο Αμερικανικό όπεν το 1994 όπου νίκησε κατά σειρά τον Αλλεξάντερ Βλαντιμιρόβιτς Βόλκοφ, τον Αντρέι Μεντβέντεφ, τον Τοντ Γούντμπριτζ, τον  Χαβιέ Φρανά και τον Jaime Yzaga πριν χάσει από τον Μίτσι Στίχ στον ημιτελικό. Το 1997 τιμωρήθηκε για τρεις μήνες για χρήση απαγορευμένων ουσιών στο γαλλικό όπεν του 1995.

Ο Νόβατσεκ για 20 χρόνια είχε μετακομίσει στην Φλώριντα των Η.Π.Α. και στη συνέχεια επέστρεψε στην Τσεχία. Παντρεύτηκε το 1990 την Μάγια και απέκτησαν τρία παιδιά.

Στο κύπελλο Ντέιβις έχει αγωνιστεί με την Τσεχοσλοβακία το 1987, 1989, 1990, 1991 και με την Τσεχία το 1992, 1993 και το 1994, με συνολικό ρεκόρ 9 νίκες και 11 ήττες.
Κάζλου Ρούντα

Το Κάζλου Ρούντα (λιθουανικά: Kazlų Rūda) είναι πόλη της Λιθουανίας. Βρίσκεται 27 χιλιόμετρα βόρεια του Μαριγιάμπολε. Η πόλη περιβάλλεται από δάση, αλλά μια σιδηροδρομική γραμμή διασχίζει την πόλη και τη χωρίζει σε ίσα μέρη. Η αεροπορική βάση Κάζλου Ρούντα του πρώην Σοβιετικού στρατού βρίσκεται 5 χιλιόμετρα βορειοανατολικά της πόλης. Το 2005, η πόλη είχε πληθυσμό 7.330 κατοίκων.
Κεϊτσίρο Τογιάμα

Ο Κεϊτσίρο Τογιάμα (ιαπωνικά: 外山 圭一郎, Χέπμπορν: Toyama Keiichirō, γεννημένος 17 Αυγούστου 1978) είναι Ιάπωνας σχεδιαστής βιντεοπαιχνιδιών, γνωστότερος για τη δημιουργία των βιντεοπαιχνιδιών επιβίωσης τρόμου "Silent Hill" (1999) και της σειράς βιντεοπαιχνιδιών "Siren".

Σπούδασε τέχνη ως φοιτητής και έγινε μέλος της Konami το 1994 ως γραφίστας. Ήταν γραφικός σχεδιαστής και σχεδιαστής χαρακτήρων των βιντεοπαιχνιδιών "Snatcher" και "International Track & Field", ενώ μετά από αυτά δημιούργησε το πρώτο "Silent Hill". Το παιχνίδι ήταν επιτυχημένο και απέκτησε πολλά sequels, αλλά ο Τογιάμα αποχώρησε από την ομάδα ανάπτυξής του Team Silent το 1999 μετά την κυκλοφορία του παιχνιδιού και έπειτα εισήλθε στη SCE Japan Studio για να εργαστεί στη σειρά "Siren". Σκηνοθέτησε το βιντεοπαιχνίδι "Forbidden Siren" και το "Forbidden Siren 2". Το 2008 ο Τογιάμα κυκλοφόρησε το παιχνίδι ως reimagining του πρώτου "Siren". Στη συνέχεια, ο Τογιάμα εργάστηκε στο παιχνίδι "Gravity Rush", που κυκλοφόρησε το 2012 για το PlayStation Vita. Το πιο πρόσφατο παιχνίδι που δημιούργησε ο Τογιάμα είναι το "Gravity Rush 2", που κυκλοφόρησε στις 19 Ιανουαρίου του 2017 στην Ιαπωνία.
Σέπτιμα Πουανσέτ Κλαρκ

Η Σέπτιμα Πουανσέτ Κλαρκ (3 Μαΐου 1898 – 15 Δεκεμβρίου 1987) ήταν μια Αμερικανή παιδαγωγός και ακτιβίστρια υπέρ των πολιτικών δικαιωμάτων. Η Κλαρκ ανέπτυξε εκπαιδευτικά εργαστήρια σχετικά με τον αλφαβητισμό και την ιθαγένεια που έπαιξαν σημαντικό ρόλο στην προώθηση για τα δικαιώματα ψήφου και τα αστικά δικαιώματα των αφροαμερικανών στο Κίνημα για τα Πολιτικά Δικαιώματα. Η Σέπτιμα Κλαρκ συνήθως υποτιμούνταν από άντρες ακτιβιστές του Νότου. Έγινε γνωστή ως "Βασίλισσα μητέρα" ή "Γιαγιά" του Κίνημα των Πολιτικών Δικαιωμάτων στις Ηνωμένες Πολιτείες.Ο Martin Luther King, Jr. συνήθως αναφερόταν στην Κλαρκ ως "Η Μητέρα του Κινήματος". Το επιχείρημα της Κλαρκ για τη θέση της στο Κίνημα για τα Πολιτικά Δικαιώματα ήταν "η γνώση θα μπορούσε να ενδυναμώσει περιθωριοποιημένες ομάδες, με τρόπους που η επίσημη νομική ισότητα δεν μπορεί."
Neoplan Cityliner

Το Neoplan Cityliner είναι λεωφορείο της Neoplan, το οποίο κατασκευάζεται από το 1971. Αρχικά κατασκευαζόταν στο εργαστάσιο της πόλης Πλάουεν, της Γερμανίας ενώ, πλέον, κατασκευάζεται στην Άγκυρα της Τουρκίας.
Γιόζεφ Σεμπέκ

Ο Γιόζεφ Σεμπέκ ("λατινικό αλφάβητο : Josef Šebek"), (18 Μαρτίου 1888, Πράγα Αυστροουγγαρία - ? ), είναι πρώην Τσεχοσλοβάκος πρωταθλητής της αντισφαίρισης.

Ο Σεμπέκ συμμετείχε στους Ολυμπιακούς αγώνες του 1912 που έγιναν στην Στοκχόλμη εκπροσωπώντας την Βοημία. Στο απλό αποκλείστηκε στον τρίτο γύρο από τον Αυστριακό Άρθουρ Ζμπορζίλ με 3-1 σετς. Στο διπλό αντρών με συμπαίκτη τον Μπόχουσλαβ Χυκς έχασαν στον πρώτο γύρο από την Δανική ομάδα με 3-0 σετς.
Γεώργιος Τζαμαλούκας

Ο Γεώργιος Τζαμαλούκας του Αριστομένους (1894 - 29 Σεπτεμβρίου 1982) ήταν Έλληνας γιατρός και πολιτικός.
Σπυρίδων Βαδαλούκας

Ο Σπυρίδων Βαδαλούκας (1916 - 14 Μαρτίου 1992), του Ιωάννη, ήταν Έλληνας δικηγόρος και πολιτικός, ο οποίος υπηρέτησε ως βουλευτής.
Uniracers

Το Uniracers (κυκλοφορημένο ως Unirally, σε PAL περιοχές) είναι ένα βιντεοπαιχνίδι, που δημιουργήθηκε από την DMA Design και την Nintendo of America για το SNES, στη Βόρεια Αμερική, τον Δεκέμβριο του 1994. Στις περιοχές PAL, κυκλοφόρησε στις 27 Απριλίου του 1995. Ο παίχτης χειρίζεται ένα μονόκυκλο, και επικεντρώνεται στην ετοιμότητά του, αποφεύγοντας εμπόδια, ξεπερνώντας και τους αντιπάλους του. Οι κριτικές που δέχτηκε ήταν ανάμικτες, με το περιοδικό "GamePro", να επαινεί τον γρήγορο ρυθμό του και να επικρίνει τα γραφικά του και τον ήχο του. Χαρακτηριστικό δείγμα και των μέτριων κριτικών που έλαβε ήταν και το αμερικανικό περιοδικό "EGM", το οποίο του έδωσε βαθμολογία 5.5/10.
Street Fighter Alpha 2

Το Street Fighter Alpha 2 (ιαπωνικά: "ストリートファイターZERO 2") (γνωστό και ως Street Fighter Zero 2, Ιαπωνία/Ασία και Νότια Αμερική) είναι ένα βιντεοπαιχνίδι πάλης του 1996, το οποίο κυκλοφόρησε, αρχικά, για arcade, από την Capcom, η οποία το ανέπτυξε κιόλας. Ουσιαστικά, πρόκειται για σίκουελ και remake του παιχνιδιού, "Street Fighter Alpha", το οποίο αποτελεί και πρίκουελ του "Street Fighter II", λαμβανομένου υπόψιν την πλοκή και το υπόβαθρο. Το παιχνίδι διαθέτει πληθώρα νέων χαρακτηριστικών, σε σχέση με το αρχικό παιχνίδι, όπως νέες επιθέσεις, νέα στάδια και τελειώματα.

Αργότερα, το παιχνίδι κυκλοφόρησε και σε οικιακές κονσόλες, οι οποίες έλαβαν κι αυτές θετικές κριτικές. Η αυθεντική κυκλοφορία του παιχνιδιού, έλαχε και κάποιες βραβεύσεις, στα βραβεία "Gamest" ονομάστηκε ως το καλύτερο βιντεοπαιχνίδι του 1996, ενώ το ίδιο ονομάστηκε και από το περιοδικό "Electronic Gaming Monthly".
Μπαλντασάρε Γκαλούπι

Ο Μπαλντασάρε Γκαλούπι ("Baldassare Galuppi", 18 Οκτωβρίου 1706 – 3 Ιανουαρίου 1785) ήταν Ιταλός συνθέτης και οργανίστας, εξέχουσα μορφή στη μουσική οπερατική σκηνή της Βενετίας του 18ου αιώνα.
Τσίρο Ιμόμπιλε

O Τσίρο Ιμόμπιλε (1990) είναι Ιταλός ποδοσφαιριστής που αγωνίζεται στη Λάτσιο και στην Εθνική Ιταλίας στη θέση του επιθετικού.
Λουντζαίοι Αγωνιστές

Καταγόμενοι από το χωριό Κωνωπίνα (ή Κονοπίνα) της τότε επαρχίας Εχίνου (τωρινό δήμο Ακτίου - Βόνιτσας) οι Λουντζαίοι Αγωνιστές, υπήρξαν μέλη μιας οικογένειας με αξιόλογο εθνική προσφορά, για τοπικό επίπεδο, στην ελληνική επανάσταση (1821 - 1829),που σχεδόν δεν υπήρξε μάχη για μάχη απ΄το Ξηρόμερο ως την Άρτα και το Μεσολόγγι, αλλά και από την Αράχωβα ως την Αττική που να μην έλαβε μέρος ο νταϊφάς των Λουντζαίων στις πολεμικές συρράξεις κατά των Τούρκων. "Δώδεκα Λουντζαίοι, δεκατρείς Καπεταναίοι" κατά την λαϊκή ρήση.
Είχαν δικό τους ασκέρι (νταϊφά), εκ των οποίων ο σημαντικότερος υπήρξε ο Στάθης Λούντζης που διατηρούσε και δική του Μάγκα (ασκέρι - νταϊφάς)στην οποία ευρίσκονταν στρατολογημένοι οι :

•Στάθης Λούντζης (1792-1873),

•Λαμπράκης Λούντζης (1798-1826) (σκοτώθηκε στη Β΄ Πολιορκία του Μεσολογγίου το 1826),

•Δημήτρης Λούντζης (1799-1863),

•Νάσιος Λούντζης (1802-1865),

•Σταμούλης Λούντζης (1790-1851),

•Μήτρος Λούντζης (1803-...),

•Κωσταντής Λούντζης (1798-...) καθώς και ο 13χρονος
•Θοδωρής Λούντζης όπως και ο 16χρονος

•Γώγολος Λούντζης ως ψυχογιοί (απαραίτητοι για βοηθητικές εργασίες) κουβαλούσαν νερό στο ασκί, ποτίζανε τα αλογομούλαρα, γυαλίζανε τα άρματα κλπ.
"Οι περισσότεροι εξ΄αυτών πολέμησαν δίπλα σε σπουδαία ονόματα Αγωνιστών όπως ο στρατηγός Γεώργιος Καραϊσκάκης, Αντρέας Γριβογιώργος, Δημήτρης ή Τσάμης Γριβογιώργος"
Ultimate Mortal Kombat 3

To Ultimate Mortal Kombat 3 ("UMK3") είναι ένα βιντεοπαιχνίδι πάλης, το οποίο αναπτύχθηκε και κυκλοφόρησε από τη Midway Games για arcade, τον Νοέμβριο του 1995, και ανήκει κι αυτό στη σειρά "Mortal Kombat". Ουσιαστικά, πρόκειται για μία αναβαθμισμένη έκδοση του παιχνιδιού "Mortal Kombat 3", το οποίο είχε κυκλοφορήσει, λίγο πριν, την ίδια χρονιά. Το εν λόγω παιχνίδι είχε διαφορές τόσο στο gameplay, όσο και στους χαρακτήρες, όπου προστέθηκαν οι Kitana και Scorpion, οι οποίοι έλειπαν από το "Mortal Kombat 3", καθώς και μερικά άλλα χαρακτηριστικά. 

Μετά την αυθεντική έκδοση του, κυκλοφόρησαν αρκετά ports, όμως κανένα από αυτά, δεν ήταν ίδιο με την αυθεντική, εκτός από το port του Sega Saturn. Αργότερα, το παιχνίδι, κυκλοφόρησε και σε πολλές οικιακές κονσόλες, όπου, μερικές εξ αυτών, προσπάθησαν να διατηρήσουν την αυθεντική έκδοση, όσο γίνεται ακριβέστερα. Μερικές από αυτές τις κυκλοφορίες τιτλοφορήθηκαν διαφορετικά, για παράδειγμα για το Game Boy Advance: Mortal Kombat Advance (2001) και για το Nintendo DS: Ultimate Mortal Kombat (2007). Ενώ η έκδοση του σε iOS, επαναδημιουργήθηκε με γραφικά 3D, και κυκλοφόρησε από την Electronic Arts, το 2010. 

Σε γενικά γραμμές, το παιχνίδι έλαβε πολύ καλές κριτικές και θεωρείται ως ένα από τα καλύτερα της σειράς, ωστόσο, μερικές από τις κατοπινές εκδόσεις, δεν έλαβαν τις ίδιες καλές κριτικές, σε σύγκριση με την arcade. Το 2011, κυκλοφόρησε ένα compilation, ονόματι, "Mortal Kombat Arcade Kollection", το οποίο περιείχε κι αυτό το παιχνίδι, καθώς και το Mortal Kombat και το "Mortal Kombat II".
Top Gear 2

Το Top Gear 2 (κυκλοφορημένο στην Ιαπωνία ως Top Racer 2) είναι ένα βιντεοπαιχνίδι αγώνων και αποτελεί το σίκουελ του παιχνιδιού "Top Gear", το οποίο είχε κυκλοφορήσει το 1992. Το "Top Gear 2" πρωτοκυκλοφόρησε τον Αύγουστο του 1993 για το SNES και το 1994 για το Sega Mega Drive και το Amiga. Το παιχνίδι αναπτύχθηκε από την Gremlin Interactive και κυκλοφόρησε από την Kemco για το SNES και τη Vic Tokai για το Mega Drive.

Το παιχνίδι διέθετε καλύτερα γραφικά από τον προκάτοχό του, αλλά διατήρησε το arcade-στυλ, για το οποίο ήταν γνωστή η εν λόγω σειρά. Το παιχνίδι, ως επί το πλείστον έλαβε θετικές κριτικές τόσο από τους παίχτες όσο κι από τους κριτικούς. Το περιοδικό "GamePro", το επαίνεσε για τον αριθμό οχημάτων, το έδαφος και τον έλεγχο, αλλά το βρήκε λίγο περιορισμένων επιλογών. Ενώ, το περιοδικό "Nintendo Power", έδωσε μία βαθμολογία 3.55 στα 5, για την έκδοση του SNES.
Neoplan Skyliner

Το Neoplan Skyliner είναι διώροφο τριαξονικό λεωφορείο της Neoplan, το οποίο κατασκευάζεται από το 1967. Αρχικά κατασκευαζόταν στο εργαστάσιο της πόλης Πλάουεν, της Γερμανίας ενώ, πλέον, κατασκευάζεται στην Άγκυρα της Τουρκίας.
Γιαρομίρ Ζεμάν

Ο Γιαρομίρ Ζεμάν ("λατινικό αλφάβητο : Jaromír Zeman"), (12 Αυγούστου 1886, Πράγα Αυστροουγγαρία - ? ), είναι πρώην Βοημός πρωταθλητής της αντισφαίρισης.

Ο Ζεμάν συμμετείχε στους Ολυμπιακούς αγώνες του 1912 που έγιναν στην Στοκχόλμη εκπροσωπώντας την Βοημία. Στο απλό αποκλείστηκε στον πρώτο γύρο από τον Σουηδό Βενεργκρέν και στο διπλό με συμπαίκτη τον Κάρελ Ρομπετίν αποκλείστηκαν επίσης από τον πρώτο γύρο από το Ουγγρικό δίδυμο.
Ντάνιελ Βάτσεκ

Ο Ντάνιελ Βάτσεκ ("λατινικό αλφάβητο : Daniel Vacek"), γεννημένος την 1 Ιανουαρίου 1971 στην Πράγα της Τσεχοσλοβακίας), είναι πρώην Τσεχοσλοβάκος κι έπειτα Τσέχος πρωταθλητής της αντισφαίρισης. Είναι παντρεμένος με την Ρενέ κι έχει έναν γιο.

Ο Βάτσεκ έγινε επαγγελματίας το 1990. Έφτασε στους προημιτελικούς του Μάστρερς του Παρισιού το 1995, και του 1998 στον Καναδά και το Σινσινάτι, η ηψηλότερη κατάταξη του ήταν το Νο 26 στον κόσμο τον Ιανουάριο του 1996.

Ο Βάτσεκ εκπροσώπησε την Τσεχία στους Ολυμπιακούς αγώνες του 1996 που έγιναν στην Ατλάντα, όπου νικήθηκε στον δεύτερο γύρο του απλού και στα προημιτελικά του διπλού με συμπαίκτη τον Γίρζι Νόβακ. Κέρδισε 25 τίτλους καριέρας στα διπλά με διάφορους συνεργάτες, μεταξύ των οποίων το Γαλλικό Όπεν το 1996 και το 1997 και το Αμερικανικό όπεν το 1997, όλα με συμπαίκτη τον Γεβγένι Καφέλνικοφ.

Στο κύπελλο Ντειβις έχει συμμετάσχει σε επτά διοργανώσεις με ρεκόρ 8 νίκες και 7 ήττες.
Γίρζι Λεντλ

Ο Γίρζι Λεντλ ("λατινικό αλφάβητο : Jiří Lendl"), (16 Ιουνίου 1924 - 25 Δεκεμβρίου 2013), είναι πρώην Τσεχοσλοβάκος πρωταθλητής της αντισφαίρισης και σκακιστής. Είναι ο πατέρας του Ιβάν Λεντλ που τον απέκτησε με την σύζυγο του Όλγα Γενίστοβα, παντρεύτηκαν το 1959, επίσης πρωταθλήτρια της αντισφαίρισης.

Ήταν στο Νο 15 στους Τσεχοσλοβάκους αντισφαιριστές και από το 1990 πρόεδρος της ομοσπονδίας αντισφαίρισης της Τσεχοσλοβακίας. 

Σαν σκακιστής, είχε τον τίτλο του Μάστερ, ήταν ενεργός από το 1945 έως το 1964, ήταν πρωταθλητής Τσεχίας στα νεανικά πρωταθλήματα, πρωταθλητής Βοημίας και Μοραβίας, έχοντας παίξει έπειτα σε πολλά πρωταθλήματα Τσεχοσλοβακίας.
Γιάροσλαβ Γιστ

Ο Γιάροσλαβ Γιστ ("λατινικό αλφάβητο : Jaroslav Just"), (6 Φεβρουαρίου 1883, Πράγα Αυστροουγγαρία - 5 Αυγούστου 1928, Πράγα Τσεχοσλοβακία), είναι πρώην Τσεχοσλοβάκος πρωταθλητής και Ολυμπιονίκης της αντισφαίρισης.

Ο Γιστ συμμετείχε στους Ολυμπιακούς αγώνες του 1912 που έγιναν στην Στοκχόλμη εκπροσωπώντας την Βοημία. Στο απλό αποκλείστηκε στον τρίτο γύρο από τον Γερμανό Spiess με 3-2 σετς. Στο διπλό αντρών συμμετείχε σε δύο ζευγάρι, στο ένα με συμπαίκτη τον Κάρελ Ρομπετίν αποκλείστηκαν από τον πρώτο γύρο, και στο άλλο ζευγάρι με συμπαίκτη τον Λάντισλαβ Ζέμλα κατέλαβαν την τέταρτη θέση.

Στους Ολυμπιακούς αγώνες του 1920 που τα παιχνίδια αντισφαίρισης έγιναν στην Αμβέρσα συμμετείχε εκπροσωπώντας αυτή την φορά την Τσεχοσλοβακία. Στο απλό αποκλείστηκε από τον πρώτο γύρο όπως και στο διπλό με συμπαίκτη τον Μπόχουσλαβ Χυκς.

Διετέλεσε πρόεδρος της Τσεχοσλοβακικής ομοσπονδίας αντισφαίρισης μεταξύ 1919 και 1928.

Με την Τσεχοσλοβακία έχει αγωνιστεί στο κύπελλο Ντέιβις του 1921 όπου σε έναν αγώνα στο διπλό με συμπαίκτη τον Λάντισλαβ Ζέμλα έχασαν από το Βελγικό δίδυμο.
Μάριαν Βάιντα

Ο Μάριαν Βάιντα ("λατινικό αλφάβητο : Marián Vajda"), γεννημένος στην Ποβάζσκα Μπίστριτσα Τσεχοσλοβακία στις 24 Μαρτίου 1965, είναι πρώην Τσεχοσλοβάκος, σήμερα Σλοβάκος, πρωταθλητής της αντισφαίρισης.

Ήταν μέλος της Ολυμπιακής ομάδας της Τσεχοσλοβακίας και το 1992 αγωνίστηκε στους Ολυμπιακούς Αγώνες της Βαρκελώνης, χάνοντας στον πρώτο γύρο από τον Ισραηλινό Ζίλαντ Μπλούμ με 7-6, 6-1, 6-0. Έφτασε στον τρίτο γύρο του Γαλλικού ολυμπιακού γύρου του 1991, κέρδισε 2 ξεχωριστούς τίτλους και ήταν No 34 στον κόσμο το Σεπτέμβριο του 1987.

Με την Σλοβακία αγωνίστηκε στο κύπελλο Ντέιβις του 1994 με ρεκόρ 4 νίκες.

Ο Βάιντα ήταν προπονητής τών εθνικών ομάδων της Σλοβακίας στο κύπελλο Ντέιβις και το Φεντ καπ. Ήταν προπονητής του Νόβακ Τζόκοβιτς από τον Ιούνιο του 2006 έως τον Μάιο του 2017. Για τη μεγάλη του επιτυχία με τον Σέρβο, ο Βάιντα κέρδισε το βραβείο του καλύτερου προπονητή από την Ολυμπιακή επιτροπή της Σερβίας τόσο το 2010 όσο και το 2011.
Περικλής Βιζουκίδης

Ο Περικλής Βιζουκίδης (1879 ή 1880-1956) ήταν Έλληνας νομικός, καθηγητής πανεπιστημίου και ελευθεροτέκτονας. Για τη δράση του επί Κατοχής αντιμετωπίζει κατηγορίες περί συνεργασίας με τις γερμανικές δυνάμεις. Αποτέλεσε αποδέκτη αρνητικής κριτικής και αντιδράσεων καθώς πρωτοστάτησε στη εκδίωξη αντιστασιακών καθηγητών από το Πανεπιστήμιο ενώ εκφραζόταν δημοσίως κατά της δωρεάν σίτισης των φοιτητών και κατά της ψήφου των γυναικών.
Κρόκων ο Ερετριεύς

Ο Κρόκων ο Ερετριεύς ήταν αρχαίος Έλληνας αθλητής από την Ερέτρια, ο οποίος στέφθηκε ολυμπιονίκης στο αγώνισμα του κέλητος ίππου στους αρχαίους ολυμπιακούς αγώνες. Ο Παυσανίας αναφέρει ότι στην Ολυμπία υπήρχε μικρό χάλκινο άλογο αφιερωμένο από τον Κρόκωνα.Η ημερομηνία της νίκης του δεν είναι καθορισμένη, αλλά θεωρείται ότι πρέπει να έλαβε χώρα το αργότερο έως το 492 π.Χ. στην 72η διοργάνωση των αγώνων, δεδομένου ότι η Ερέτρια καταστράφηκε το 490 π.Χ. από τον Πέρση βασιλιά Δαρείο Α΄ κατά την εκστρατεία του Δάτη και του Αρταφέρνη.
Χάακον ο Αγαθός

Ο Χάακον ο Αγαθός ή Χάακον Χάραλντσον ή Χάακον Αδαλστέινφοστρ ("Hákon Aðalsteinsfóstri", π. 918 - 961) βασιλιάς της Νορβηγίας (934 - 961) ήταν ο νεώτερος γιος του Χάραλντ Χορφάγκρε γενάρχη του Οίκου του Χορφάγκρε και του Νορβηγικού βασιλείου και της Τόρα Μάστερστονγκ. Έμεινε γνωστός για τις προσπάθειες του στην εισαγωγή του χριστιανισμού στην Νορβηγία. 
Ο Χάακον δεν αναφέρεται σε καμιά από τις πηγές πριν από τον 12ο αιώνα. O πατέρας του στην προσπάθεια του να τον προστατέψει τον έστειλε στην αυλή του Έθελσταν της Αγγλίας ο οποίος τον ανάθρεψε ύστερα από συμφωνία που έκανε με τον πατέρα του, γι'αυτό πήρε το προσωνύμιο "Αδαλστέινφοστρ". Το όνομα του Χάακον δεν αναφέρεται ωστόσο καθόλου στο Αγγλοσαξωνικό χρονικό ούτε από χρονικογράφους όπως ο Γουλιέλμος του Μαλμέσμπουρι κάνει την παραμικρή αναφορά για τον ίδιο. Σύμφωνα με τα "Νορβηγικά Σάγκας" μετά τον 12ο αιώνα την περίοδο της παραμονής του στην Αγγλική αυλή ασπάστηκε τον χριστιανισμό, μετά τον θάνατο του πατέρα του επέστρεψε στην Νορβηγική αυλή με την βοήθεια του βασιλιά Έθελσταν εναντίον του ετεροθαλούς αδελφού του Έρικ Μπλοντάξ που είχε ανακηρυχτεί βασιλιάς της Νορβηγίας.
Χάραλντ Γκράφελντρ

Ο Χάραλντ Γκράφελντρ ("Haraldr Grafeldr", πέθανε το 970) βασιλιάς της Νορβηγίας (961 - 970) ήταν γιος του Έρικ Μπλοντάξ και της Γκούνχιλντ, μητέρας των βασιλέων. Από την πλευρά του πατέρα του ήταν εγγονός τού Χάραλντ Χορφάγκρε, γενάρχη του Οίκου του Χορφάγκρε και ιδρυτή του βασιλείου της Νορβηγίας· η μητέρα του ήταν αδελφή του Χάραλντ Α΄ της Δανίας. Όταν πέθανε ο πατέρας του (954), ο Χάραλντ και οι αδελφοί του συμμάχησαν με τον θείο τους Χάραλντ Γκόρμσον, προκειμένου να ανατρέψουν τον Νορβηγό βασιλιά Χαάκονα τον Αγαθό. Πολέμησαν εναντίον του σε πολλές μάχες, όπως στη "Μάχη του Ράσταρκαλβ" (955) και στη "Μάχη του Φίτζαρ" (961).
Μετά τον θάνατο του Χάακον στην μάχη του Φίτζαρ, ο Χάραλντ Γκρέικλοακ και οι αδελφοί του έγιναν βασιλείς της Νορβηγίας, αλλά ελάχιστη εξουσία είχαν πέρα από την δυτική Νορβηγία. Ο Χάραλντ σαν μεγαλύτερος αδελφός ήταν και ο ισχυρότερος. Ο θείος τους Χάραλντ ο Κυανόδους ταξίδευσε στην Νορβηγία, ανακηρύσσοντας τον ανιψιό του Χάραλντ Γκρέικλοακ υποτελή του βασιλιά της Νορβηγίας.

Ο Χάραλντ προσπάθησε με κάθε μέσο να εδραιώσει την εξουσία του, σκοτώνοντας όλους τους αντιπάλους του, όπως ο Σίγκουρντ Χάακονσον, ο Τρίγκβε Όλαφσον και ο Γκούντροντ Μπζόρνσον. Ο Χάραλντ απέκτησε στη συνέχεια τον έλεγχο σε ολόκληρη την χώρα, όπως και στο εμπόριο στις Νορβηγικές ακτές. Ανέλαβε στην συνέχεια εκστρατεία εναντίον των Βίκινγκ στην περιοχή του Αρχάγγελσκ στην βόρεια Ρωσία, σύντομα όμως έχασε την υποστήριξη του θείου του Χάραλντ του Κυανόδοντος. [2]
Με την επιστροφή του στην Δανία (970) έπεσε σε παγίδα και σκοτώθηκε στο Χαλς από συνωμοσία εναντίον του με πρωταγωνιστή τον Σίγκουρντ Χάακονσον τον νεώτερο, γιο του Χάακον Σίγκουρντσον, που είχε γίνει σύμμαχος του Χάραλντ του Κυανόδοντος. Ο Χάακον Σίγκουρντσον είχε γίνει Γιαρλ του Λέιντ μετά τον φόνο του πατέρα του από τους άντρες του Χάραλντ Γκρέικλοακ (961). Οι επιζήσαντες αδελφοί του δραπέτευσαν από την χώρα. Μετά την δολοφονία του Χάραλντ Γκρέικλοακ, ο Χάραλντ ο Κυανόδους έγινε υψηλός βασιλιάς την Νορβηγίας με υποτελή του τοπικό βασιλιά τον ίδιο τον Χάακον Σίγκουρντσον.
Γεώργιος Μαϊώτας

Ο Γεώργιος Μαϊώτας (ή Μαγιώτας), (Χανιά, 1660 – ;) ήταν Έλληνας λόγιος και κληρικός, ο οποίος έδρασε μεταξύ του 17ου αιώνα και 18ου αιώνα.
Κατερίνα Μουτσάτσου

Η Κατερίνα Μουτσάτσου ("Katherine Moutsatsos", Μοντερέι, 21 Σεπτεμβρίου 1972) είναι Ελληνίδα ηθοποιός, παραγωγός, σεναριογράφος και ακτιβίστρια. Έχει συμμετάσχει σε ελληνικές και ξένες κινηματογραφικές παραγωγές όπως το "Η Λίζα και όλοι οι άλλοι" (2003) και "The Hangover" (2009), καθώς και σε τηλεοπτικές σειρές όπως το "Cheek to Cheek" και "Yabanci Damat". Επίσης το 2003 ερμήνευσε το τραγούδι "Μια φορά" μαζί με τον Δημήτρη Κοργιαλά το οποίο είναι από τα πιο γνωστά ελληνικά τραγούδια.

Παρόλα αυτά, έγινε ιδιαίτερα γνωστή το 2012, όταν κυκλοφόρησε στο κανάλι της στο YouTube,ένα βίντεο, υπό τον τίτλο "I am Hellene", στο οποίο σχολίαζε την κατάσταση στην Ελλάδα. Το εν λόγω βίντεο έγινε viral, καταφέρνοντας πάνω από 2 εκατομμύρια θέασεις την πρώτη εβδομάδα, με το οποίο ασχοήθηκαν και ξένα και ελληνικά Μέσα. Κατόπιν αυτού του βίντεο συνέχισε να σχολιάζει την κατάσταση της χώρας, με αποκορύφωμα ίσως τη σειρά κινουμένων σχεδίων που έφτιαξε, "Η Σάρα και η Μάρα".
Σιρίλ Σουκ

Ο Σιρίλ Σουκ (ο τρίτος) ("λατινικό αλφάβητο : Cyril Suk"), γεννημένος στην Πράγα της Τσεχοσλοβακίας στις 29 Ιανουαρίου 1967, είναι πρώην Τσεχοσλοβάκος, σήμερα Τσέχος, πρωταθλητής της αντισφαίρισης. Με μεγάλη καριέρα κυρίως στα διπλά, ο Σουκ κέρδισε ένα τίτλο στο διπλό ανδρών σε τουρνουά Γκραντ σλαμ και τέσσερις τίτλους στο μεικτό κατά τη διάρκεια της καριέρας του.